Geskep op 24 Augustus 2018 | Druk | E-Pos
Die algemene gevoel onder boere is dat mooipraatjies van president Ramaphosa en die bestuur van sekere landbou-organisasies nie die ANC se verklaarde doelwitte soos in hulle Nasionale Demokratiese Revolusie dokument uiteengesit is, ongedaan sal maak nie.
Johan Steyn, TLU-SA Oos-Kaap voorsitter, sê dat daar - onverklaarbaar - groot opgewondenheid heers oor die onlangse vergaderings en die paaipraatjies wat daaruit spruit.
“Die gevoel onder boere op grondvlak weerspieël nie dit wat op die vergaderings bespreek is nie. Die meerderheid boere glo dat die uitlatings bloot daarop gemik is om gemoedere oor die regering se dreigende gronddiefstal te kalmeer - dit is ’n rookskerm.” het hy gesê.
Hy het daarop gewys dat dit al dikwels in die verlede as ANC werksmetode bewys is. “Hulle kommunikeer radikale doelwitte om die reaksie daarop te toets voordat hulle dit effe afwater net om later op meer slinkse manier dit wel deur te voer.”
Spr. 8 :13: “Die vrees van die Here is om te haat wat sleg is.”
GODSDIENS is nie net gevoel nie. Dis handel, dis lewe, dis optree aan die kant van God. Optree teen sonde. Ja godsdiens bestaan ook daarin dat die mens die sonde haat.
Die ware christen is altyd partydig. Godsdiens is nie maar net ’n krag wat gereserveer word, wat ons by die sterfbed nodig het om te kan hemel toe gaan nie. Christelike godsdiens is nie maar net ’n vroom gevoel waarvan die medemens niks weet nie. Dis nie maar net ’n vroom aandoening wat diep in die gemoed weggesteek word nie. Volgens Rom. 12 is die redelike christelike godsdiens dat die liggaam gestel word tot ’n lewende heilige Godwelbehaaglike offerande ! Ons godsdiens is ’n krag wat ons hart vol maak, so vol dat dit oorloop in ons woorde en dade, in ons hele lewenswandel. Die christelike godsdiens is aktief. Dis ’n godsdiens van dade ! Dis nie defensief nie, maar offensief. Dit tree aanvallenderwys op. Dis ’n godsdiens van doen en durf !
Baie Franse Rooms-Katolieke het gevrees dat hierdie huwelik die Protestantse element in die land sou versterk, Daarom het hulle 'n vreesveldtog begin en die koning Karel IX en sy moeder Catharina de Medici daarvan oortuig dat hule lewens in gevaar is. Die Franse Roomse hoë lui het die straatskares tot moord aangehits en Gaspard de Coligny as leier saam met 2 000 Hugenote, talle van hulle edelliede, vermoor.
Geskep op 23 Augustus 2018 | Druk | E-Pos
KULTUURDAGBOEK 23 AUGUSTUS
OPSA het eers afsonderlik en later as vennoot in die Suid-Afrikaanse-Operafederasie daarvoor gesorg dat opera in Afrikaans in Johannesburg en elders in Transvaal tot sy reg kom, sodat onder meer die Johannesburgse Stadskouburg met 'n Afrikaanse opera geopen is. Na die stigting van TRUK is dit in 1962 ontbind.
Andries Albertus Pienaar, wat op Broederstroom in die Pretoria-distrik gebore is, het die skuilnaam Sangiro, gebruik. Hy het talle bekende werke geskryf waaronder rolprentekspesisies en dokumentêre stukke. Sy bekendste werk was sekerlik Uit oerwoud en vlakte, oorwegend 'n vertaling uit Duits van Afrikanische Tierwelt I, Novellend und Erzählungen. Hy is op hierdie dag in 1894 gebore en sterf op 30 April 1979 op Bloemhof.
Geskep op 21 Augustus 2018 | Druk | E-Pos
Wysheidstories is baie werd omdat dit 'n mens leer wat reg en wat verkeerd is. Ook leer dit iemand om vlug van begrip te wees en bied insig wanneer besluite geneem moet word. Die inhoud van 'n storie moet wysheid verkondig. Om net 'n storie te lees en dit dan weer te vergeet, is nutteloos. Sien jouself in die storie en doen wat die storie aan jou vertel. Sodoende sal jy tot 'n hoogs intelligente mens ontwikkel. Doen is baie beter as woorde omdat woorde net uitdrukkings is wat niks beteken as dit nie in dade omgesit word nie, dog eers moet die les in die storie begryp word. Vlak stories het egter geen diepte.
Toe vir 'n baie wyse man gevra is wat gedoen kan word om kinders tot groot leiers te laat ontwikkel, was sy antwoord: "Vertel vir hulle stories. Die kinders en jongmense wat die stories onthou en doen wat die storie vertel, word die slimste."
Genl Louis Botha is in 1912 tot erevolle generaal in die Britse leër bevorder – wat 'n skande vir die Boerevolk!
Dit het tot op daardie stadium nog nooit in die Britse militêre geskiedenis gebeur nie. Vir Botha moes dit as 'n besondere eer gedien het maar daar was talle Afrikaners wat hierdie verlooptheid nie so gesien het nie – kwalik tien jaar nadat die Britte die Boerevolk op eie bodem kom probeer uitwis het, 27 000 onskuldige vroue en kinders vermoor het, plase en alle besittings soos barbare verwoes en afgebrand het, en ons land daarna met 'n vernietigende agenda beheer het, het nie in die reggeaarde volksgenote se geheue verdwyn nie.
Geskep op 20 Augustus 2018 | Druk | E-Pos
Oosterlig, sirkulasiegewys een van die kleiner dagblaaie van Suid-Afrika, was 'n regstreekse produk van die Afrikaner se kultuurstryd. Dit is deur die Nasionale Pers Bpk (destyds nog 'n pro-Afrikaner organisasie) in Port Elizabeth in die lewe geroep om in die oorwegend Engelse Oos-Kaapland van toentertyd die Afrikanersaak te bevorder.
Die eerste uitgawe het die lig gesien in teenwoordigheid van afgevaardigdes na die kongres van die Kaaplandse Nasionale Party wat op Uitenhage in sitting was, onder andere dr DF Malan, later Eerste Minister, en hoë amptenare van die Nasionale Pers.
Geskep op 19 Augustus 2018 | Druk | E-Pos
“...sodat ons ŉ onverganklike en onbesmette en onverwelklike erfenis kan verkry, wat in die hemele bewaar is vir ons” (1:1:4).
Hoe ver is die hemel van ons af? Hoe lank sal dit neem om daar te kom? Vir gelowiges is dit baie naby; in werklikheid net ŉ hartklop ver. Een laaste hartklop en jy is daar waar ŉ erfporsie met baie wonings op jou wag. Petrus skryf: ...“sodat ons ŉ onverganklike en onbesmette en onverwelklike erfenis kan verkry, wat in die hemele bewaar is vir ons” (1:1:4). Soos wat mense dankbaar is vir ŉ aardse erfporsie, moet ons des te meer dankbaar vir ons hemelse een wees.
Bladsy 6 van 234